Alegeri SUA 2020. Sute de militari ai Gărzii Naționale, în stare de alertă pentru a proteja Casa Albă.
NY Times: Trump va rămâne în Casa Albă cu 400 de invitați în noaptea alegerilor. Real Clear Politics: Joe Biden are un avans mediu, la nivel național, de 7,2%. Peste 90 de milioane de americani au votat deja, anticipat.
În acest moment, americanii votează. De la ora 13 s-au deschis primele secții de votare. Până acum, peste 96 de milioane de americani și-au exprimat votul prin corespondență.Dar, în plină pandemie, votul de anul ăsta pare să bată orice scenariu de la Hollywood. Democrația se apără cu arma automată în spate, cred mii de locuitori ai Americii, care îmbrăcați în haine militare, înarmați până în dinți, patrulează prin mai multe orașe.Garda Națională este prezentă pe străzi.Rudele și prietenii nu își mai vorbesc pentru că au preferințe electorale diferite. Mame și copii au rupt legăturile pentru că susțin candidați diferiți. Studenții din metropole sunt sfătuiți să își facă provizii și să stea în case. Magazine mari au închis ușile.Teama de proteste violente crește de la o oră la alta. Iar suspansul s-ar putea să nu se risipească nici mâine, după închiderea urnelor. Biden versus Trump se joacă până dincolo de ultimul vot, până la Curtea Supremă.